stanford-oval/wikipedia huggingface dataset:
เศรษฐศาสตร์ของโรงไฟฟ้านิวเคลียร์ใหม่
ค่าใช้จ่ายในการดำเนินงาน > การแพร่กระจายและการก่อการร้าย

ดูเพิ่มเติม: ช่องโหว่ของโรงไฟฟ้​​านิวเคลียร์ที่จะถูกโจมตีและการแพร่กระจายอาวุธเคมี
รายงานปี 2011 ของ'สหภาพนักวิทยาศาสตร์ที่เป็นห่วง'ระบุว่า "ค่าใช้จ่ายในการป้องกันการแพร่กระจายนิวเคลียร์ (อังกฤษ: proliferation) และการก่อการร้ายควรได้รับการยอมรับว่าเป็นผลกระทบภายนอกเชิงลบของการใช้พลังงานนิวเคลียร์ส่วนพลเรือน, ควรได้รับการประเมินอย่างละเอียดและควรได้รับการบูรณาการเข้ากับในการประเมินผลที่มีความจำเป็นทางเศรษฐกิจเนื่องจากการปล่อยมลพิษจนเกิดเป็นภาวะโลกร้อนได้มีการระบุมากขึ้นว่าเป็นค่าใช้จ่ายอย่างหนึ่งในทางเศรษฐศาสตร์ของการผลิตไฟฟ้าจากถ่านหิน"
การแพร่กระจายนิวเคลียร์คือการแพร่กระจายของอาวุธนิวเคลียร์, วัสดุที่ฟิชชันได้, และเทคโนโลยีและข้อมูลนิวเคลียร์ที่พัฒนาให้เป็นอาวุธได้ โดยแพร่ไปยังประเทศที่ไม่ได้รับการยอมรับว่าเป็น "ประเทศอาวุธนิวเคลียร์" โดย'สนธิสัญญาในการป้องกันการเผยแพร่อาวุธนิวเคลียร์'หรือ NPT  ผู้เชี่ยวชาญชั้นนำในการแพร่กระจายนิวเคลียร์เช่น Etel Solingen แห่งมหาวิทยาลัยแคลิฟอร์เนียเออร์วิน แนะนำว่าการตัดสินใจของประเทศในการสร้างอาวุธนิวเคลียร์จะถูกกำหนดโดยส่วนใหญ่บนผลประโยชน์ของพันธมิตรของผู้ปกครองประเทศของพวกเขาเอง
การแพร่กระจายได้รับการต่อต้านจากหลายประเทศที่มีและไม่มีอาวุธนิวเคลียร์ รัฐบาลของประเทศเหล่านั้นกลัวว่าการมากขึันของประเทศที่มีอาวุธนิวเคลียร์อาจเพิ่มความเป็นไปได้ของสงครามนิวเคลียร์ (และรวมถึงสิ่งที่เรียกว่า "countervalue" ที่กำหนดเป้​​าหมายของพลเรือนด้วยอาวุธนิวเคลียร์), ทำให้ความสัมพันธ์ระหว่างประเทศหรือในระดับภูมิภาคขาดเสถียรภาพ หรือละเมิดอธิปไตยของชาติ
อย่างไรก็ตาม การหาประโยชน์ในเชิงพาณิชย์ของแร่ยูเรเนียมเกรดสูงโดยภาคพลังงานนิวเคลียร์พลเรือนได้ลดคุณภาพแร่ยูเรเนียมทั่วโลกตลอดเวลา สิ่งนี้จึงเพิ่มความยากลำบากและความพยายามที่ผู้ก่อการร้ายที่มีศักยภาพหรือประเทศอันธพาลจะต้องฟันฝ่าไปให้ได้ในอันที่จะสกัดยูเรเนียมออกจากแร่ได้อย่างพอเพียง[ต้องการอ้างอิง]
ค่าใช้จ่ายในการดำเนินงาน > ความปลอดภัย การรักษาความปลอดภัยและอุบัติเหตุ

บทความหลัก: ความปลอดภัยและการรักษาความปลอดภัยนิวเคลียร์
ดูเพิ่มเติม: รายชื่อของภัยพิบัติทางนิวเคลียร์และอุบัติเหตุกัมมันตภาพรังสี
ค่าใช้จ่ายในการดำเนินงาน > Safety, security and accidents

ความปลอดภัยและการรักษาความปลอดภัยนิวเคลียร์จะครอบคลุมการดำเนินการเพื่อป้องกันไม่ให้เกิดอุบัติเหตุนิวเคลียร์และรังสีหรือเพื่อจำกัดผลกระทบของพวกมัน ด้วยความเก่าแก่ของเครื่องปฏิกรณ์ที่สร้างขึ้นเมื่อปี 1960 และปี 1970s พวกมันจึงมีความเสี่ยงที่เพิ่มขึ้นของการเกิดอุบัติเหตุที่สำคัญ ซึ่งส่วนหนึ่งเนื่องจากความผิดพลาดในการออกแบบ แต่ยังเป็นผลมาจากรังสีที่ก่อให้เกิดการพรุนจนเปราะบางของภาชนะความดัน (อังกฤษ: pressure vessels) ในเครื่องปฏิกรณ์ มีการนำเสนอการออกแบบเครื่องปฏิกรณ์ใหม่ แต่ไม่มีการรับประกันว่าเครื่องปฏิกรณ์จะได้รับการออกแบบ มีการสร้างและมีการดำเนินการอย่างถูกต้อง มีการผิดพลาดหลายอย่างเกิดขึ้นจริงและนักออกแบบของเครื่องปฏิกรณ์นิวเคลียร์ที่ฟุกุชิมะในประเทศญี่ปุ่นไม่ได้คาดคิดว่าคลื่นสึนามิที่เกิดจากแผ่นดินไหวจะปิดการใช้งานระบบสำรองที่มีไว้สำหรับรักษาเสถียรภาพของเครื่องปฏิกรณ์นิวเคลียร์หลังเกิดแผ่นดินไหว อ้างถึง UBS AG, อุบัติเหตุนิวเคลียร์ที่ ฟุกุชิมะ 1 ได้ทำให้เกิดข้อสงสัยว่าแม้ว่าประเทศที่เศรษฐกิจมีความเจริญก้าวหน้าอย่างญี่ปุ่นจะสามารถควบคุมความปลอดภัยจากนิวเคลียร์ได้หรือไม่ นอกจากนี้สถานการณ์ภัยพิบัติที่เกี่ยวข้องกับการโจมตีของผู้ก่อการร้ายยังเป็นไปได้เช่นกัน
ทีมสหสาขาจากเอ็มไอทีได้ประมาณการว่าสมมติว่าการเจริญเติบโตของพลังงานนิวเคลียร์จากปี 2005-2055 เป็นไปตามที่คาดหวัง อุบัติเหตุนิวเคลียร์ที่ร้ายแรงคาดว่าจะเกิดขึ้นอย่างน้อย 4 ครั้งในช่วงเวลานั้น ณ วันนี้ มีอุบัติเหตุร้ายแรง (ความเสียหายที่แกนกลาง (อังกฤษ: core damage)) เกิดขึ้นแล้ว 5 ครั้งในโลกตั้งแต่ปี 1970 (หนึ่งครั้งที่เกาะทรีไมล์ในปี 1979 หนึ่งครั้งที่เชอร์โนบิลในปี 1986 และสามครั้งที่ฟุกุชิมะไดอิจิ-ในปี 2011) ซึ่งสอดคล้องกับจุดเริ่มต้นของการดำเนินงานของเครื่องปฏิกรณ์ generation II ซึ่งนำไปสู่​​ค่าเฉลี่ยของอุบัติเหตุร้ายแรงที่จะเกิดขึ้นหนึ่งครั้งทุกแปดปีทั่วโลก
โรงไฟฟ้านิวเคลียร์ Olkiluoto 3 ระหว่างการก่อสร้างในปี 2009 เป็นการออกแบบแบบ EPR เครื่องแรก แต่ปัญหาที่เกิดขึ้นกับคุณภาพของชิ้นงานและการกำกับดูแลได้ทำให้เกิดความล่าช้าที่แพงมากซึ่งนำไปสู่​​การสอบสวนจากหน่วยงานกำกับดูแลนิวเคลียร์ Säteilyturvakeskus (STUK) ของฟินแลนด์ ในเดือนธันวาคม 2012 Areva (กลุ่มบริษัทข้ามชาติของฝรั่งเศสที่เชี่ยวชาญเรื่องพลังงานนิวเคลียร์และหมุนเวียน มีสนง.ใหญ่อยู่ในกรุงปารีส) ได้ประมาณการว่าค่าใช้จ่ายทั้งหมดของการสร้างเครื่องปฏิกรณ์จะอยู่ที่ประมาณ €8.5 พันล้านหรือเกือบสามเท่าของราคาจัดส่งเดิมที่ €3 พันล้าน
แผนที่โลกแสดงสถานะการพัฒนาอาวุธนิวเคลียร์แทนด้วยสี
  ห้า "ประเทศอาวุธนิวเคลียร์" จาก สนธิสัญญาการป้องกันการแพร่ขยายนิวเคลียร์ (NPT)
  ประเทศอื่น ๆ ที่รู้กันว่าครอบครองอาวุธนิวเคลียร์
  ประเทศที่เคยครอบครองอาวุธนิวเคลียร์
  ประเทศที่สงสัยว่าอยู่ในกระบวนการของการพัฒนาอาวุธนิวเคลียร์และ/หรือโครงการนิวเคลียร์
  ประเทศที่จุดหนึ่งมีอาวุธนิวเคลียร์และ/หรือโครงการวิจัยอาวุธนิวเคลียร์
  ประเทศที่มีอาวุธนิวเคลียร์แต่ยังไม่ได้นำมาใช้กันอย่างแพร่หลาย
เทียน 2000 เล่มในความทรงจำของภัยพิบัติเชอร์โนบิลในปี 1986 เพื่อระลึกถึง 25 ปีหลังจากที่เกิดอุบัติเหตุนิวเคลียร์ เช่นเดียวกับสำหรับการเกิดภัยพิบัตินิวเคลียร์ฟุกุชิมะของปี 2011
เอชทู

| --- | --- |
เอชทู
漫画
ชื่อภาษาอังกฤษ: H2
แนว: โรแมนซ์, คอมิดี้, กีฬา
มังงะ
เขียนโดย: อาดาจิ มิซึรุ
สำนักพิมพ์:  โชงะกุกัง    วิบูลย์กิจ
อนิเมะ
กำกับโดย: ฮิเดฮิโตะ อุเอดะ
สตูดิโอ: อะชิโปรดักชัน (ปัจจุบันคือ โปรดักชันรี้ด)
เอชทู (ญี่ปุ่น: エイチ・ツー; โรมาจิ: Eichi Tsū) (อังกฤษ: H2)  เป็นการ์ตูนญี่ปุ่นแนวเบสบอล และความรักของวัยรุ่นใสใส ตามสไตล์ของ อาดาจิ มิซึรุ ผู้เขียน. เอชทูได้รับความนิยม และได้รับการดัดแปลงเป็นละครฉายทางโทรทัศน์ในประเทศญี่ปุ่น
เนื้อเรื่อง

เนื้อเรื่องเริ่มต้นจากที่ ฮิโร่ และ ฮิเดโอะ และ โนดะ เป็นแชมป์เบสบอล ม.ต้น สองปีซ้อน หลังจากจบการศึกษา ฮิโร่และโนดะเลิกเล่นเบสบอล เนื่องจากหมอตรวจว่า ไหล่ของฮิโร่และเอวของโนดะมีปัญหาจากการเล่นเบสบอล ทั้งคู่จึงเข้าเรียนที่โรงเรียนเซ็นคาว่าที่ไม่มีชมรมเบสบอล ขณะเดียวกัน ฮิเดโอะเข้าชมรมเบสบอลโรงเรียนเมวะไดอิจิ ที่ขึ้นชื่อเสียงทางเบสบอล หลังจากที่ฮิโร่และโนดะได้เข้ามา ช่วยเหลือกลุ่มใจรักเบสบอลที่โดนแกล้งโดยชมรมฟุตบอล และได้มาเป็นสมาชิกในกลุ่ม และภายหลังได้ค้นพบว่าไหล่ไม่ได้มีปัญหา ขณะที่เอวของโนดะก็ไม่ได้มีปัญหาเช่นกัน จึงตัดสินใจตั้งชมรมเบสบอลขึ้นมาจากศูนย์ เพื่อไปสู้กับฮิเดโอะใน โคชิเอ็ง
เนื้อเรื่องของเอชทูจะรวมไปถึง กีฬาเบสบอล ความรัก การแข่งขัน ความรักสามเส้า ความเศร้า ชัยชนะ ความผิดหวัง และกำลังใจ โดย จะเน้นที่ความรักใสใสของทุกคนในเนื้อเรื่อง
ตัวละคร > ตัวละครหลัก

ชื่อเรื่องมาจากตัวเอกของเรื่องทั้ง 4 คนมีชื่อขึ้นต้นด้วยตัวอักษร H (เอช เทียบเสียง ฮ.นกฮูก)
ฮิโร่ คุนิมิ (国見 比呂, คุนิมิ ฮิโร่) ฮิโร่เกิดวันที่ 16 มกราคม (1/16) ที่มาของชื่อมาจากวันเกิดที่อ่านตาม 116 (1 = ฮิ, 6 = โระ อ่านได้เหมือนคำว่า ฮีโร่, Hero) ในเนื้อเรื่องมีตำแหน่งพิชเชอร์ (คนขว้างลูก) ให้กับโรงเรียนเซ็นคาว่าโดยเป็นเอสของทีม เป็นคนแนะนำให้ ฮิคาริ (เพื่อนสนิท) และฮิเดโอะ เป็นแฟนกันเมื่อสมัย ม.1 แต่ตัวเองมาหลงชอบ ฮิคาริ ตอนขึ้น ม.2
ฮิเดโอะ ทาจิบานะ  (橘 英雄, ทาจิบานะ ฮิเดโอะ) ฮิเดโอะเกิดวันที่ 6 พฤศจิกายน (11/6) ที่มาของชื่อมาจากวันเกิด 116 แต่เขียนและใช้เป็นคำภาษาญี่ปุ่น ตำแหน่งเป็นแบตเตอร์ (ตัวตี) เบอร์ 4 ของทีม (ตำแหน่งเบอร์ 4 เป็นตำแหน่งที่สำคัญสุดของทีมรุก) ให้กับโรงเรียนเมวะไดอิจิ ในสมัย ม.ต้น ได้ร่วมทีมเดียวกันกับฮิโร่และเป็นเพื่อนสนิทกันมา โดยในปัจจุบันแฟนกับฮิคาริ และ เป็นคู่แข่งคนสำคัญของ ฮิโร่ ทั้งทางด้านเบสบอล และด้านความรัก ความฝันของฮิเดโอะ อยากจะเป็นนักกีฬามืออาชีพ
ฮิคาริ อามามิยะ (雨宮 ひかり, อามามิยะ ฮิคาริ) ฮิคาริเกิดวันที่ 16 สิงหาคม เกิดในหน้าร้อนจึงได้ชื่อว่า ฮิคาริ ซึ่งแปลว่า แสงสว่าง ฮิคาริเป็นเพื่อนสนิทและอาศัยอยู่แถวบ้านฮิโร่ ปัจจุบันอยู่ชมรมยิงธนูของโรงเรียนเมวะไดอิจิ และได้รับเลือกตำแหน่งเป็นมิสเมวะ ฮิคาริเป็นแฟนกับฮิเดะโอะ แต่กำลังสงสัยในตัวเองที่จะเลือกระหว่าง ฮิโร่ หรือฮิเดโอะ
ฮารุกะ โคกะ  (古賀 春華, โคกะ ฮารุกะ) ฮารุกะเกิดวันที่ 3 มีนาคม (วันเด็กผู้หญิงของญี่ปุ่น) เกิดในฤดูใบไม้ผลิ จึงได้ชื่อว่าฮารุกะ เป็นผู้จัดการทีมเบสบอลโรงเรียนเซ็นคาว่า และเป็นผู้ช่วยในการเริ่มต้นของชมรมเบสบอล ฮารุกะหลงรักฮิโร่แต่ก็รู้สึกสับสนระหว่างความรักของตัวเองกับ ฮิโร่ ฮิคาริ ฮิเดโอะ นอกจากนี้ ฮารุกะยังเป็นลูกสาวของบริษัทพาณิชย์ฮารุกะ ซึ่งพ่อของฮิโร่ทำงานอยู่
อาซึชิ โนดะ (野田 敦, โนดะ อาซึชิ) โนดะเป็นเพื่อนสนิทกับ ฮิโร่ ฮิเดะโอะ และฮิคาริ ตั้งแต่สมัยเด็ก และรู้จักกับฮารุกะในทีมเบสบอลของโรงเรียนเซ็นคาว่า ทำหน้าที่ในตำแหน่ง แคชเชอร์ (คนรับลูกขว้างจากพิชเชอร์) โนดะเป็นคนกลางในเรื่องความรักสี่เส้าระหว่างทุกๆ คน
ตัวละคร > ตัวละครรอง

ริวทาโร่ คิเนะ  (木根 竜太郎, คิเนะ ริวทาโร่) เล่นตำแหน่งเซ็นเตอร์ ให้กับโรงเรียนเซ็นคาว่า หลงชอบฮารุกะ นิสัยเป็นคนขี้อวด ขี้หลีสาวและลามก แต่ใจจริงเป็นคนขยันและตั้งใจฝึกซ้อม
โมริมิจิ ยานางิ (柳 守道, ยานางิ โมริมิจิ) เล่นตำแหน่งเซคเคินด์ให้กับโรงเรียนเซ็นคาว่า เลิกเล่นเบสบอล ตอนเข้าม.ปลาย เนื่องจากโดนพ่อสั่งห้าม แต่สุดท้ายก็ได้มาร่วมทีมให้เซ็นคาว่า
ชูจิ ซางาว่า (佐川 周二, ซางาว่า ชูจิ) เล่นตำแหน่งชอร์ทให้กับโรงเรียนเซ็นคาว่า เป็นเพื่อนสนิทของฮิเดโอะสมัยประถม แต่ได้ย้ายบ้านไปอยู่เมืองอื่น และกลับมาร่วมทีมกับเซ็นคาว่า
มิโฮะ โอซาไน (小山内 美歩, โอซาไน มิโฮะ) ผู้จัดการทีมเบสบอลโรงเรียนเมวะไดอิจิ หลงชอบฮิเดโอะ และทำทุกวิถีทางเพื่อให้ได้ฮิเดโอะมาเป็นแฟน
เอชทีเอ็มแอล

| --- | --- |
โลโก้อย่างเป็นทางการของเวอร์ชันล่าสุด, เอชทีเอ็มแอล5
นามสกุลไฟล์: .html .htm
ประเภทสื่ออินเทอร์เน็ต:  text/html
ชนิดของโค้ด: TEXT
Uniform Type Identifier (UTI): public.html
ผู้พัฒนา: WHATWG
เปิดตัวครั้งแรก: 1993; 32 ปีที่แล้ว (1993)
รุ่นล่าสุด: Living Standard 2022 
รูปแบบ: รูปแบบไฟล์เอกสาร
บรรจุสำหรับ: ส่วนย่อยเอชทีเอ็มแอล
บรรจุโดย: เว็บเบราว์เซอร์
แยกสำหรับ: SGML
แยกไปยัง: เอกซ์เอชทีเอ็มแอล
รูปแบบไฟล์เปิด: ใช่
เว็บไซต์: html.spec.whatwg.org
เอชทีเอ็มแอล (อังกฤษ: HTML: Hypertext Markup Language ภาษามาร์กอัปข้อความหลายมิติ) เป็นภาษามาร์กอัปหลักในปัจจุบันที่ใช้ในการสร้างเว็บเพจ หรือข้อมูลอื่นที่เรียกดูผ่านทางเว็บเบราว์เซอร์ ซึ่งตัวโค้ดจะแสดงโครงสร้างของข้อมูล ในการแสดง หัวข้อ ลิงก์ ย่อหน้า รายการ รวมถึงการสร้างแบบฟอร์ม เชื่อมโยงภาพหรือวิดีโอด้วย โครงสร้างของโค้ดเอชทีเอ็มแอลจะอยู่ในลักษณะภายในวงเล็บสามเหลี่ยม
เอชทีเอ็มแอลเริ่มพัฒนาโดย ทิม เบอร์เนอรส์ ลี (Tim Berners Lee) สำหรับภาษา SGML ในปัจจุบัน HTML เป็นมาตรฐานหนึ่งของ ISO ซึ่งจัดการโดย World Wide Web Consortium (W3C) ในปัจจุบัน
ทาง W3C ผลักดัน รูปแบบของ HTML แบบใหม่ ที่เรียกว่า XHTML ซึ่งเป็นลักษณะของโครงสร้าง XML แบบหนึ่งที่มีหลักเกณฑ์ในการกำหนดโครงสร้างของโปรแกรมที่มีรูปแบบที่มาตรฐานกว่า มาทดแทนใช้ HTML รุ่น 4.01 ที่ใช้กันอยู่ในปัจจุบัน  ขณะที่ HTML รุ่น 5 ยังคงยังอยู่ในระหว่างการพิจารณา โดยได้มีการออกดราฟต์มาเสนอเมื่อวันที่ 22 มกราคม 2551
HTML ยังคงเป็นรูปแบบไฟล์อย่างหนึ่ง สำหรับ .html และ สำหรับ .htm ที่ใช้ในระบบปฏิบัติการที่รองรับ รูปแบบนามสกุล 3 ตัวอักษร
Markup

ลักษณะชนิดของมาร์กอัป ใน
markupสำหรับ การมี sอธิบายจุดประสงค์ ของข้อมูล ตัวอย่างเช่น
<h2>ฟุตบอล</h2>
มาร์กอัปสำหรับ การแสดงผล อธิบายการแสดงผลของ ข้อความโดยไม่ได้มีความหมายอื่นในทางโครงสร้าง ตัวอย่างเช่น
<b>ตัวหนา</b> <i>ตัวเอียง</i> <u>ขีดเส้นใต้</u>
มาร์กอัปไฮเปอร์เท็กซท์ อธิบายการเชื่อมโยงระหว่าง ส่วนหนึ่งของข้อมูลไปยังอีกส่วนหนึ่งของข้อมูล ไม่ว่าจะถูกจัดเก็บในแฟ้มข้อมูลเดียวกันหรือไม่ก็ตาม ตัวอย่างเช่น
การพัฒนาเว็บเพจแนวใหม่ด้วยมาร์กอัป <div>

เนื่องจากข้อจำกัดของ HTML ทำให้ผู้ใช้แนวทางเก่าใช้แท็ก Table ในการจัดโครงสร้างของเนื้อหา ในปัจจุบัน ได้มีแนวทางใหม่ในการใช้แท็ก div ร่วมกับ การกำหนด CSS ในการจัดโครงสร้างของเนื้อหา ตามแบบฉบับการทำงานของบริษัทแมโครมีเดีย ซึ่งทำให้เราสามารถออกนอกกรอบและสามารถจัดเอกสารได้ง่าย และรวดเร็วกว่า อีกด้วย
ตัวอักษรเลื่อน

โค้ดนี้จะทำให้ตัวอักษรเลื่อนไปทางซ้ายได้
<marquee>ตัวอักษรเลื่อน</marquee>
เภสัชอุตสาหกรรม

เภสัชอุตสาหกรรม (อังกฤษ: Pharmaceutical industry) เป็นสาขาหนึ่งของวิชาเภสัชกรรมเป็นวิชาที่เกี่ยวข้องกับการผลิตยาครั้งละปริมาณมาก ๆ ซึ่งจะแตกต่างจากการปรุงยาในร้านขายยาสมัยก่อนที่ปรุงยาเฉพาะคนไข้แต่ละคน ในอุตสาหกรรมยาจะผลิตยาออกมาหลายรูปแบบขนาดยา (Dosage Forms) โดยแบ่งตามสถานะของยา แบ่งเป็น
ยารูปแบบของเหลว (Liquid dosage form)
ยาน้ำ (Mixtures)
ยาฉีด (Injections)
ยารูปแบบของแข็ง (Solid dosage form)
ยาเม็ด (Tablets)
ยาแคปซูล (Capsules)
ยาผง (Powder)
ยารูปแบบกึ่งแข็ง(Semi-solid dosage form)
ยาครีม (Cream)
ยาขี้ผึ้ง (Ointment)
ยาเจล (Gel)
ยาสอด (Suppository)
กระบวนการในการผลิตยา

กระบวนการผลิตยาจะแตกต่างกันไปตามชนิดรูปแบบของยาดังนี้
กระบวนการในการผลิตยา > ยาน้ำ

ยาน้ำสามารถแบ่งได้เป็น 2 ประเภทดังนี้
ประเภทเนื้อเดียว ได้แก่ สารละลาย (Solutions) ยาพวกนี้จะมีส่วนประกอบดังนี้ คือ
ตัวยาสำคัญ (Active Ingredients) เช่น ยาพาราเซตามอล (Paracetamol) ฯลฯ
ส่วนประกอบทำหน้าที่เป็นตัวทำละลาย (Solvents) หรือทำให้เจือจาง (Diluents) หรือน้ำกระสายยา  (Vehicles)
ส่วนประกอบทำหน้าที่เป็นสารแต่งสี แต่งกลิ่นและแต่งรส
สารกันเสีย ( preservatives )
ประเภทเนื้อผสม ได้แก่
อิมัลชั่น (Emulsions) เป็นตำรับยาที่มีส่วนผสมที่ส่วนหนึ่งเป็นของเหลวประเภทน้ำมันหรือไขมัน (Oil Phase) อีกส่วนหนึ่งเป็นน้ำหรือสารที่ละลายในน้ำได้ดี (Aqueous Phase) และมีตัวช่วยให้ส่วนผสมทั้งสองเข้าเป็นเนื้อเดียวกันคืออิมัลซิไฟเออร์ (Emulsifiers) ตัวอย่างตำรับยานี้ได้แก่ไวตามิน เอ&ดี ไซรัป
ยาแขวนตะกอน (Suspension) เป็นตำรับยาที่มีส่วนผสมส่วนหนึ่งเป็นของแข็ง (Solid) แขวนลอยอยู่ในน้ำกระสายยา (Aqueous Phase) และมีสารช่วยพยุงตัวยา (Suspending agent) ให้แขวนลอยอยู่ในของเหลว โดยเมื่อทำการเขย่า จะทำให้ตัวยากระจายตัวในน้ำกระสายยาได้ ตัวอย่างยาตำรับนี้ได้แก่ ยาทาแก้คัน คาลาไมด์
กระบวนการในการผลิตยา > ยาน้ำ > กระบวนการผลิตยาน้ำ

กระบวนการผลิตยาน้ำมีขั้นตอนดังนี้
การเตรียมวัตถุดิบ (Raw Materials Preparation)
การผสมยา (Mixing)
การตรวจวิเคราะห์ยา (Drug Analysis)
การบรรจุ (Packing)
กระบวนการในการผลิตยา > ยาน้ำ > เครื่องมือที่ใช้ผลิตยาน้ำ

เครื่องมือที่ใช้ผลิตยาน้ำ
เครื่องชั่งยา (Scales)
เครื่องกรองน้ำ (Deionization Water Equipments)
ถังผสมยา (Mixing Tanks)
ถังต้มน้ำ (Steamed Tanks)
เครื่องปั่นยา (Stirrers)
เครื่องบรรจุยาน้ำ (Liquid Filling Machines)
เครื่องติดฉลากยา (Labeling Machines)
กระบวนการในการผลิตยา > ยาฉีด

ยาฉีดเป็นรูปแบบยา (Dosage Forms) ของการให้ยาที่ยาจะเข้าสู่กระแสเลือด 
(Blood Circulations) ของผู้ป่วยโดยตรง ดังนั้นรูปแบบของยาชนิดนี้จึงต้องปราศจากเชื้อโรค 
(Micro-organisms) หรือสารก่อไข้ (Pyrogens) ยาฉีดส่วนใหญ่จะอยู่ในรูปของ vials หรือ ampuls
กระบวนการในการผลิตยา > ยาฉีด > กระบวนการผลิตยาฉีด

กระบวนการผลิตยาฉีดมีขั้นตอนดังนี้
การเตรียมวัตถุดิบ  (Raw Materials Preparation)
การกลั่นน้ำ (Water Distillation)
การผสมยา (Formulation Mixings)
การตรวจวิเคราะห์ยา (Drug Analysis)
การบรรจุแอมพูล (Ampul Filling)
การตรวจวิเคราะห์ยา (Drug Analysis)
การบรรจุ (Packagings)
กระบวนการในการผลิตยา > ยาฉีด > เครื่องมือที่ใช้ผลิตยาฉีด

เครื่องมือที่ใช้ผลิตยาฉีด
เครื่องชั่งยา (Scales)
เครื่องกรองน้ำ (Deionization Water Equipments)
เครื่องกลั่นน้ำ (Water Distillation Boiler)
ถังผสมยา (Mixing Tanks)
ถังต้มน้ำ (Steamed Tanks)
เครื่องปั่นยา (Stirrers)
เครื่องบรรจุแอมพูล (Ampul Filling Machines)
เครื่องติดฉลากแอมพูล (Labelling Machines)
ห้องปราศจากเชื้อ (Sterilization Room)
ชุดปฏิบัติงานปราศจากเชื้อ (Sterilization Uniforms)
กระบวนการในการผลิตยา > ยาเม็ด

เป็นรูปแบบยาชนิดแข็ง (Solid Dosage Forms) ที่นิยมกันมากเนื่องจากพกพาสะดวกน้ำหนักเบาในยาเม็ดจะมีส่วนประกอบดังนี้คือ
ตัวยาสำคัญ (Active Ingredients) เช่น แอสไพริน (Aspirin)
สารเพิ่มปริมาณ (Excipients) เช่น แป้ง (starches) น้ำตาลแล็คโตส (Lactose)
สารหล่อลื่น (Lubricants) เช่น ทัลคัม(talcum)
สารแต่งกลิ่น (Flavors)
มีกระบวนการผลิตและเครื่องมือที่ใช้ดังนี้
กระบวนการในการผลิตยา > ยาเม็ด > กระบวนการผลิตยาเม็ด

กระบวนการผลิตยาเม็ดมีขั้นตอนดังนี้
การเตรียมวัตถุดิบ (Medicine Preparations)
การผสมยา (Formulation Mixings)
การทำแกรนูล (Granulations)
การอบแห้ง (Dryings)
การอบแห้ง โดยใช้ความร้อน (Tray dryer)
การอบแห้ง โดยใช้ลมร้อน (Fluidized bed dryer)
การตอกเม็ดยา (Tabletings)
การเคลือบยาเม็ด (Coatings)
เคลือบด้วยน้ำตาล (Sugar Coatings)
เคลือบด้วยฟิล์ม (Film Coatings)
การตรวจวิเคราะห์ยา (Drug Analysis)
การบรรจุ (Packagings)
กระบวนการในการผลิตยา > ยาเม็ด > เครื่องมือที่ใช้ผลิตยาเม็ด

เครื่องมือที่ใช้ผลิตยาเม็ด
เครื่องชั่งยา (Scales)
เครื่องผสมยาทำแกรนูล (Wet Mixers & Granulators)
ตู้อบยา (Ovens)
เครื่องอบแห้งโดยใช้ลมร้อน (Fluidized bed dryer)
เครื่องตอกยาเม็ด (Tabletting Machines)
เครื่องเคลือบยาเม็ด (Coating Machines)
เครื่องบรรจุยาเม็ด (Counting & Filling Machines)
เครื่องติดฉลากยา (Labelling Machines)
กระบวนการในการผลิตยา > ยาแคปซูล

เป็นรูปแบบยาชนิดแข็ง 
(Solid Dosage Forms) อีกชนิดหนึ่งตัวแคปซูลมีลักษณะเหมือนเป็นภาชนะ
ที่บรรจุยาอยู่ภายในและเป็นภาชนะที่รับประทานได้เพราะทำมาจากโปรตีนที่เรียกว่าเจลาติน(Gelatin)
ยาแคปซูลแบ่งเป็น 2 ชนิดคือ
แคปซูลแข็ง (Hard Gelatin Capsules) จะผลิตแคปซูลออกมาก่อนมี 2 ส่วนคือตัวแคปซูลและฝาปิด
เมื่อบรรจุยาแล้วก็จะนำตัวและฝามาเชื่อมต่อกัน แคปซูลประเภทนี้นิยมใช้บรรจุยาปฏิชีวนะ (Antibiotics)
เช่น ยาแอมพิซิลิน (Ampicillin)
แคปซูลนิ่ม (Soft Gelatin Capsules) แคปซูลประเภทนี้จะผลิตเปลือกแคปซูลและบรรจุยาไปพร้อม
กันเลย แคปซูลที่ได้มีลักษณะเป็นเฮอร์มาติกซีล (Hermatic Sealed) ซึ่งน้ำและอากาศผ่านไม่ได้
ตัวอย่างแคปซูลประเภทนี้ได้แก่  น้ำมันตับปลา (Fish Liver Oil) ไวตามิน เอ&ดี และยารักษาโรคหัวใจเป็นต้น
แคปซูลจะมีส่วนประกอบดังนี้คือ
ส่วนที่เป็นตัวยา
ตัวยาสำคัญ (Active Ingredients) เช่น แอสไพริน (Aspirin)
สารเพิ่มปริมาณ (Excipients) เช่น
ในแคปซูลแข็งใช้แป้ง  (starches) น้ำตาลแลคโตส  (Lactose)
ในแคปซูลอ่อนใช้น้ำมันพืช (Vegetable Oil)
สารช่วยไหล  (Glidants) ในแคปซูลแข็ง เช่น ทัลคัม  (talcum)
ส่วนที่เป็นแคปซูล
เจลาติน (Gelatin)
กลีเซอริน (Glycerin)
โพรไพลีน ไกลคอล (Propylene Glycol)
สารทึบแสงไททาเนียม ไดออกไซด์ (Titanium Dioxide)
สารแต่งสี (Coloring Agents)
สารแต่งกลิ่น (Flavors)
มีกระบวนการผลิตและเครื่องมือที่ใช้ดังนี้
กระบวนการในการผลิตยา > ยาแคปซูล > กระบวนการบรรจุยาแคปซูลแข็ง

กระบวนการบรรจุยาแคปซูลแข็งมีขั้นตอนดังนี้
การเตรียมวัตถุดิบ  (Medicine Preparations)
การผสมยา  (Formulation Mixings)
การทำแกรนูล  (Granulations)
การอบแห้ง  (Dryings) (ตู้อบ) (Fluidized bed dryer)
การบรรจุแคปซูล (Capsule Filling)
การขัดทำความสะอาด (Capsule Polishing)
การตรวจวิเคราะห์ยา (Drug Analysis)
การบรรจุ (Packagings)
กระบวนการในการผลิตยา > ยาแคปซูล > เครื่องมือที่ใช้บรรจุยาแคปซูลแข็ง

เครื่องมือที่ใช้บรรจุยาแคปซูลแข็ง
เครื่องชั่งยา (Scales)
เครื่องผสมแห้ง (Dry Mixers)
ตู้อบยา (Ovens)
เครื่องอบแห้งโดยไม่ใช้ความร้อน (Fluidized bed dryer)
เครื่องบรรจุแคปซูล (Capsule Filling Machines)
เครื่องขัดแคปซูล (Capsule Polishing Machines)
เครื่องบรรจุยาเม็ด (Counting & Filling Machines)
เครื่องติดฉลากยา (Labelling Machines)
กระบวนการในการผลิตยา > ยาแคปซูล > กระบวนการผลิตยาแคปซูลนิ่ม

กระบวนการผลิตและบรรจุยาแคปซูลนิ่มมีขั้นตอนดังนี้
การเตรียมวัตถุดิบ(Medicine Preparations)
การอบแห้ง (Dryings)
การผสมยา (Formulation Mixings)
การเตรียมเจลาติน (Gelatin Preparations)
การตรวจวิเคราะห์ยาก่อนบรรจุ (Drug Analysis)
การบรรจุแคปซูล (Encapsulation)
การอบแห้งแคปซูล (Capsule Drying)
การขัดทำความสะอาด (Capsule Polishing)
การตรวจวิเคราะห์ยา (Drug Analysis)
การบรรจุ (Packagings)
กระบวนการในการผลิตยา > ยาแคปซูล > เครื่องมือที่ใช้ผลิตยาแคปซูลนิ่ม

เครื่องมือที่ใช้ผลิตยาแคปซูลนิ่ม
เครื่องชั่งยา (Scales)
เครื่องผสมแห้ง (Dry Mixers)
ตู้อบยา (Ovens)
ถังผสมยา (Medicine Mixing Tanks)
เครื่องเตรียมเจลาติน (Gelatin Mixing Tanks)
เครื่องบรรจุแคปซูล (Enpasulating Machines)
เครื่องล้างแคปซูล (Capsule Washing Machines)
ห้องอบแคปซูล (Drying Rooms)
เครื่องขัดแคปซูล (Capsule Polishing Machines)
เครื่องบรรจุยาเม็ด (Counting & Filling Machines)
เครื่องติดฉลากยา (Labelling Machines)
การอนุมัติผลิตภัณฑ์ในประเทศต่างๆ

ในสหรัฐอเมริกา ยาใหม่ต้องได้รับการอนุมัติจากสำนักงานคณะกรรมการอาหารและยา (FDA) ว่าปลอดภัยและมีประสิทธิภาพ กระบวนการนี้โดยปกติจะรวมถึงการยื่นคำขอการทดสอบยาใหม่โดยมีข้อมูลทางพรีคลินิกเพียงพอที่จะดำเนินการทดสอบในคนต่อไปได้ หลังจากการอนุมัติ IND แล้ว จะสามารถดำเนินการทดลองทางคลินิกในคนในสามขั้นตอนที่ขยายตัวขึ้นเพื่อทดสอบยาความปลอดภัยในคน ระยะที่ I โดยทั่วไปศึกษาพิษวิทยาโดยใช้ผู้ที่อาสาสมัครที่มีสุขภาพดี
ในหลายประเทศตะวันตกที่ไม่ใช่สหรัฐอเมริกา มี "อุปสรรคที่สี่" ของการวิเคราะห์ประสิทธิภาพเชิงเศรษฐกิจเกิดขึ้นก่อนที่จะสามารถนำเทคโนโลยีใหม่มาใช้ได้ ความสนใจหลักอยู่ที่ "ป้ายราคาประสิทธิภาพ" (ในแง่ของเช่นต้นทุนต่อ QALY) ของเทคโนโลยีที่พิจารณา
สำนักงานคณะกรรมการอาหารและยาซาอุดีอาระเบีย (SFDA) จะควบคุมอุตสาหกรรมวิทยาศาสตร์ชีวิตในซาอุดีอาระเบีย รวมถึงการเภสัชกรรม เทคโนโลยีชีวภาพ อุปกรณ์การแพทย์ เป็นต้น บริษัทต่างๆ จะต้องยื่นคำข้อพิจารณาจาก SFDA เพื่อได้รับการอนุมัติด้านการตลาดของผลิตภัณฑ์ ผลการพิจารณาและอนุมัติของ SFDA จะให้ใบรับรอง SFDA ที่แสดงการอนุมัติผลิตภัณฑ์
ในสหราชอาณาจักร สำนักงานควบคุมยารักษาโรคและผลิตภัณฑ์การแพทย์จะตรวจสอบและอนุมัติยาสำหรับการใช้งาน แล้วสถาบันสุขภาพและความยอดเยี่ยมแห่งชาติ (NICE) ของอังกฤษและเวลส์จะตัดสินใจว่า บริการสุขภาพแห่งชาติ (NHS) (ในแง่ของการจ่ายเงิน) จะอนุญาตการใช้งานเหล่านั้นอย่างไร บัญชีธัญวลัยแห่งชาติของสหราชอาณาจักรเป็นแนวทางหลักสำหรับเภสัชกรและนักการแพทย์
เอดิธ คาเวล

| เอดิธ คาเวล |
| --- | --- |
เอดิธ คาเวล
เกิด: 4 ธันวาคม ค.ศ. 1865 Swardeston, นอร์ฟอล์ก  อังกฤษ
เสียชีวิต: 12 ตุลาคม ค.ศ. 1915(1915-10-12) (49 ปี) บรัสเซลส์  เบลเยียม
นิกาย: นิกายอังกลิคัน
วันฉลอง: 12 ตุลาคม
เอดิธ คาเวล (อังกฤษ: Edith Louisa Cavell, 4 ธันวาคม ค.ศ. 1865 – 12 ตุลาคม ค.ศ. 1915) เป็นนางพยาบาลและสายลับชาวอังกฤษ มีชื่อเสียงจากการช่วยช่วยชีวิตทหารทุกฝ่ายโดยไม่แบ่งแยก และในการช่วยทหารฝ่ายสัมพันธมิตรราว 200 นาย ให้หลบหนีจากเบลเยียมที่ถูกเยอรมนียึดครองไว้ระหว่างสงครามโลกครั้งที่หนึ่ง ก่อนถูกจับกุมหลังจากนั้น เธอถูกตัดสินว่ามีความผิดในข้อหากบฏหลังมีการพิจารณาโดยศาลทหาร เธอได้รับโทษประหารชีวิตและถูกยิงด้วยชุดยิง
เธอเป็นที่รู้จักกันดีจากคำกล่าวของเธอที่ว่า "ความรักชาตินั้นไม่เพียงพอ" (patriotism is not enough) ความเชื่ออย่างแรงกล้าในนิกายแองกลิกันของเธอทำให้เธอช่วยเหลือทุกคนที่ต้องการความช่วยเหลือ ทั้งทหารเยอรมันและฝ่ายสัมพันธมิตร คำคมหนึ่งของเธอมีว่า "ฉันหยุดไม่ได้ในเมื่อมีชีวิตอีกมากที่ต้องช่วยเหลือ" (I can’t stop while there are lives to be saved) คาเวลยังเป็นผู้บุกเบิกในการพยาบาลสมัยใหม่ในเบลเยียมผู้ทรงอิทธิพลอีกด้วย
เชิงอรรถ

↑  Judson, Helen (July 1941). "Edith Cavell". The American Journal of Nursing: 871.
เอจออฟเอ็มไพร์ส II: เดฟินิทีฟเอดิชัน

วิดีโอเกมวางแผนเวลาจริง ค.ศ. 2019
| เอจออฟเอ็มไพร์ส II: เดฟินิทีฟเอดิชัน |
| --- | --- |

ผู้พัฒนา: ฟอร์กอตเทนเอ็มไพร์ส
ผู้จัดจำหน่าย: เอกซ์บอกซ์เกมสตูดิโอส์
กำกับ: แอดัม อิสกรีน
แต่งเพลง: ทอดด์ มาสเตน
ชุด: เอจออฟเอ็มไพร์ส
เครื่องเล่น: วินโดวส์ เอกซ์บอกซ์วัน เอกซ์บอกซ์ซีรีส์เอกซ์/เอส
วางจำหน่าย: วินโดวส์ 14 พฤศจิกายน ค.ศ. 2019 เอกซ์บอกซ์วัน, ซีรีส์เอกซ์/เอส 31 มกราคม ค.ศ. 2023
แนว: วางแผนเวลาจริง
รูปแบบ: ผู้เล่นเดี่ยว, หลายผู้เล่น
เอจออฟเอ็มไพร์ส II: เดฟินิทีฟเอดิชัน (อังกฤษ: Age of Empires II: Definitive Edition) เป็นวิดีโอเกมวางแผนเวลาจริง ค.ศ. 2019 ที่พัฒนาโดยฟอร์กอตเทนเอ็มไพร์ส และเผยแพร่โดยบริษัทเอกซ์บอกซ์เกมสตูดิโอส์ โดยเป็นการรีมาสเตอร์เกมเอจออฟเอ็มไพร์ส II: ดิเอจออฟคิงส์ ใน ค.ศ. 1999 ซึ่งเป็นการฉลองครบรอบ 20 ปีของเกมต้นฉบับ เกมนี้มีภาพที่ได้รับการปรับปรุงอย่างมาก โดยรองรับความละเอียด 4K และรวมถึงส่วนเสริมก่อนหน้าทั้งหมดจากรุ่นดั้งเดิมตลอดจนเอชดี เอดิชัน นอกจากนี้ ยังรวมถึงเดอะลาสต์ข่าน ซึ่งเป็นภาคเสริมที่เพิ่มสี่อารยธรรมใหม่อิงตามเอเชียกลางและยุโรปตะวันออก รวมถึงการทัพใหม่สี่การทัพ เกมดังกล่าวได้รับการวางจำหน่ายสำหรับวินโดวส์ในวันที่ 14 พฤศจิกายน ค.ศ. 2019 นอกจากนี้ ยังวางจำหน่ายสำหรับเอกซ์บอกซ์วัน และเอกซ์บอกซ์ซีรีส์เอกซ์/เอส ในวันที่ 31 มกราคม ค.ศ. 2023
รูปแบบการเล่น

องค์ประกอบรูปแบบการเล่นหลักนั้นมีการแชร์อย่างมากกับต้นฉบับ แต่ภาคเดฟินิทีฟเอดิชันสร้างขึ้นเหนือจากเกมดังกล่าว การรีมาสเตอร์ประกอบด้วยความละเอียด 4K, ภาพที่ปรับปรุงใหม่สำหรับกองทหารและอาคาร, ความสามารถในการซูมเข้าและซูมออก ตลอดจนโหมดผู้ชมใหม่ โดยมีภาคเสริมใหม่ที่เรียกว่าเดอะลาสต์ข่าน และรวมถึงอารยธรรมใหม่สี่พวก ได้แก่ ชาวบัลแกเรีย, ชาวคูมัน, ชาวลิทัวเนีย, และชาวตาตาร์ ตลอดจนมีการเพิ่มการทัพใหม่การทัพสำหรับอารยธรรมใหม่ ได้แก่ ซาร์อีวัยลอ, โกฏยา ข่าน, เตมือร์ และปาชากูติ ซึ่งเกี่ยวกับอารยธรรมอินคา และแทนที่เอลโดราโดจากภาคเอชดี เอดิชัน (ส่วนลิทัวเนียไม่ปรากฏในฐานะอารยธรรมที่เล่นได้ในทุกการทัพ อย่างไรก็ตาม พวกเขาทำหน้าที่แทนชาวโปแลนด์ในการทัพซาร์อีวัยลอ) รวมทั้งประกอบด้วยภาคเสริมก่อนหน้าทั้งหมดจากต้นฉบับ (ได้แก่ เดอะคองเคอเรอส์) และภาคเอชดี เอดิชัน (ได้แก่ เดอะฟอร์กอตเทน, ดิแอฟริกันคิงดัมส์, ไรส์ออฟเดอะราจาส์)
ผู้เล่นสามารถเลือกระหว่างปัญญาประดิษฐ์ดั้งเดิม, ปัญญาประดิษฐ์ภาคเอชดี เอดิชัน ที่ได้รับการปรับปรุงซึ่งเพิ่มเข้ามาพร้อมกับภาคเอชดี เอดิชัน ของเกมดังกล่าว และปัญญาประดิษฐ์ใหม่ที่พัฒนาขึ้นสำหรับภาคเดฟินิทีฟเอดิชัน ทั้งนี้ ปัญญาประดิษฐ์ดั้งเดิมต้องโกงเพื่อให้สามารถชิงชัยกันได้ ในขณะที่ปัญญาประดิษฐ์ตัวใหม่ก้าวหน้าพอที่จะไม่ต้องการการโกงใด ๆ เมื่อปัญญาประดิษฐ์ตัวเก่าและตัวใหม่มาประลองฝีมือกัน ปัญญาประดิษฐ์ตัวใหม่ก็เอาชนะตัวเก่าได้อย่างง่ายดาย ส่วนการค้นหาเส้นทางของหน่วยก็ได้รับการปรับปรุงเช่นกัน ตลอดจนผู้เล่นสามารถเปลี่ยนคิวงานชาวบ้านได้ รวมถึงภาคนี้ฟาร์มมีตัวเลือกที่จะทำให้เต็มโดยอัตโนมัติ
และในเดือนมิถุนายน ค.ศ. 2021 เป็นครั้งแรกนับตั้งแต่เอจออฟเอ็มไพร์สออนไลน์ได้มีการนำการทัพแบบร่วมมือเข้ามาในเกม